Ronovská tabule

Ronovská tabule je geomorfologický okrsok v juhovýchodnej časti Čáslavskej kotliny, ležiaci v okrese Kutná Hora v Stredočeskom kraji, v okrese Chrudim v Pardubickom kraji a v okrese Havlíčkův Brod v kraji Vysočina. Iný používaný názov pre to isté územie je Ronovská kotlina.

 Poloha a sídla 
vľavo|náhľad|250x250bod|Doubrava pri Ronove n.D.
vpravo|náhľad|250x250bod|Hostačovka ústiaca Malým vodopádom do Doubravy v Žleboch
Územie okrsku sa nachádza medzi sídlami Kutná Hora na severozápade, Podhořany u Ronova na severovýchode, Třemošnice na juhovýchode a Golčův Jeníkov na juhu. Úplne vnútri okrsku ležia mestá Čáslav a Ronov nad Doubravou a väčšie obce Vrdy a Žleby.Ronovská tabule na Mapy.cz

 Charakteristika územia 
Je to kotlina tvorená turónskymi slieňovcami, piesočnatými slieňovcami a vápnitými prachovcami, menej cenomanskými pieskovcami, pri okrajoch svory, pararuly a ortoruly s vložkami amfibolitu.
Zaberá členitejšie erózne denudačné reliéfy okrajovej oblasti tektonickej zníženiny so štruktúrne denudačnými plošinami na kriedových horninách (často so sprašovými pokrývmi), s reliktami staropleistocénnych a mladotreťohorných terás, s exhumovaným predkriedovým zarovnaným povrchom a tesnými eróznymi
údoliami v kryštalinických horninách v povodí stredného toku Klejnárky a Doubravy. Kotlina je zalesnená asi z 5% predovšetkým
na svahoch údolíčiek - prevažne smrekovými porastami s prímesou borovice, miestami duba, lokálne agátiny, aluviálne
jelšové lesíky. Leží tu pozoruhodná slieňovcová roklina Čertův důl, Obora Žleby (143,7ha) a Prírodný park Doubrava. 

 Geomorfologické členenie 
Okrsok Ronovská tabule (podľa značenia Jaromíra Demka VIB-3B-2) patrí do celku Středolabská tabule a podcelku Čáslavská kotlina.

Členenie Balatku a Kalvodu neuvádza okrsok Ronovská tabule, ale Ronovská kotlina, a člení ho na podokrsky Vinařická kotlina na východe a Hostovlická kotlina uprostred a na západe.

Ronovská tabule susedí s ďalšími okrskami Středolabskej tabule (Žehušická kotlina na severe, Labsko-klejnárská niva a Kolínská tabule na severozápade) a s celkami Železné hory na východe a Hornosázavská pahorkatina na juhu a západe.

Kompletné geomorfologické členenie celej Středolabskej tabule uvádza nasledujúca tabuľka:

 Významné vrcholy 
Najvyšší bod Ronovskej tabule, poťažmo celej Čáslavskej kotliny, je U Písku ()

 U Písku (341 m), Hostovlická kotlina
 Bambousek (306 m), Hostovlická kotlina

 Referencie 

 Externé odkazy 
 Geomorfologická mapa na Mapy.nature.cz (J. Demek et al. 2006)

Kategória:Tabule v Česku
Kategória:Geomorfologické okrsky v Česku
Kategória:Středolabská tabule
Kategória:Okres Kutná Hora
Kategória:Okres Chrudim
Kategória:Okres Havlíčkův Brod